TRC ซิลลิ่ง! ลุ้นครม.เคาะเหมืองโปแตซ “ชัยภูมิ” ต่อ หลังไฟเขียวเดินเครื่องอุดรฯ
TRC ซิลลิ่ง! ลุ้นครม.เคาะเหมืองโปแตซ "ชัยภูมิ" ต่อ หลังไฟเขียวเดินเครื่องอุดรฯ โดย ณ เวลา 15.26 น. อยู่ที่ระดับ 0.36 บาท บวก 0.08 บาท
TRC ซิลลิ่ง! ลุ้นครม.เคาะเหมืองโปแตซ "ชัยภูมิ" ต่อ หลังไฟเขียวเดินเครื่องอุดรฯ โดย ณ เวลา 15.26 น. อยู่ที่ระดับ 0.36 บาท บวก 0.08 บาท
28 มิ.ย. 2565

ผู้สื่อข่าวรายงานว่า วันนี้(28มิ.ย.2565) ราคาหุ้นบริษัท ทีอาร์ซี คอนสตรัคชั่น จำกัด (มหาชน)  หรือ TRC  ณ เวลา 15.26 น. อยู่ที่ระดับ 0.36 บาท บวก 0.08 บาท หรือ 28.57% ราคาหุ้นสูงสุด 0.36 บาท ราคาต่ำสุด 1.84 บาท ด้วยมูลค่าซื้อขาย 87.03 ล้านบาท คาดนักลงทุนเข้าเก็งกำไร คาดหวังครม. จะไฟเขียวเหมืองโปแตซ ชัยภูมิ เพิ่มเติม หลังวันนี้เห็นชอบเดินหน้าเหมืองแร่โปแตซ ใน จ.อุดรธานี

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบเดินหน้าเหมืองแร่โปแตซ ใน จ.อุดรธานี หลังจาก บริษัท เอเซีย แปซิฟิค โปแตซ คอร์ปอเรชั่น จำกัด (APPC) ซึ่งเป็นผู้ได้รับสิทธิสำรวจแร่โปแตซใน จ.อุดรธานี ได้ดำเนินการตามขั้นตอนที่กำหนดไว้ครบถ้วน โดยเฉพาะการจัดทำรายงานผลกระทบต่อสิ่งแวดล้อม และการจัดประชาพิจารณ์รับฟังความเห็นจากประชาชน ซึ่งขั้นตอนต่อไปกระทรวงอุตสาหกรรมจะไปพิจารณาการออกประทานบัตร
ทั้งนี้ TRC ถือหุ้นราว 25% ใน บมจ.อาเซียนโปแตชชัยภูมิ (APOT) ซึ่งมีโครงการเหมืองโปแตซใน ใน ต.บ้านตาล อ.บำเหน็จณรงค์ จ.ชัยภูมิ ได้รับประทานบัตรเมื่อวันที่ 6 ก.พ.58 มีอายุ 25 ปี ปริมาณการผลิต 17.33 ล้านตัน/อายุโครงการ แผนการผลิต 1,100,000 ตัน/ปี ซึ่งโครงการได้มีการทดลองทำเหมืองโดยก่อสร้างอุโมงค์ถึงชั้นแร่แล้ว คาดว่าจะเปิดดำเนินการในปี 65 ขณะนี้อยู่ระหว่างระดมเงินทุนเพื่อพัฒนาโครงการ